Thread:User talk:Simona/Преводи

Привет и добре дошла в Translatewiki! Оценявам желанието ти да допринасяш за превода и локализацията на софтуер, но тук сме изградили практиката (и всячески се стремим да я наложим като най-удачна) да превеждаме само и единствено съобщенията, които знаем къде се появяват в съответния софтуер, в какъв контекст и съзвучие с останалите съобщения и общ тон на софтуера. В изключително голям процент от случаите машинните преводи и предложения, които софтуерът за превод прави са съвсем неточни и доста далече от реалния превод на съобщението и използвания език. Стремим се да залагаме на качество на превода, вместо на количество - английският отдавна не е чужд език и е по-добре едно съобщение да остане непреведено и на английски, отколкото да е объркващо, да стои като кръпка и неточно предава смисъла и съдържанието на оригинала. Прегледах и коригирах голяма част от досега направените от теб приноси, но нека ценим времето на другите и да не изсипваме недомислени преводи, които други да се налага да оправят, за да може софтуерът реално да се ползва.